ไทยพบ “โอมิครอน” แล้ว 63 ราย “อนุทิน” จ่อชงยกเลิกเข้าประเทศ “Test&Go”
“อนุทิน” เผยไทยพบผู้ติดเชื้อโควิด-19 สายพันธุ์ใหม่ “โอมิครอน” แล้ว 63 ราย รอยืนยันผลอีกกว่า 20 ราย เล็งเสนอ “ศบค.ชุดใหญ่” ยกเลิกการเดินทางเข้าประเทศแบบไม่ต้องกักตัว “Test&Go”
“อนุทิน” เผยไทยพบผู้ติดเชื้อโควิด-19 “โอมิครอน” แล้ว 63 ราย รอยืนยันผลกว่า 20 ราย เล็งเสนอ “ศบค.ชุดใหญ่” ยกเลิกเข้าประเทศ “Test&Go”
20 ธ.ค. 2564

นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข (สธ.) กล่าวผ่านรายการโทรทัศน์ว่า กระทรวงสาธารณสุขเตรียมเสนอศูนย์ปฏิบัติการศูนย์บริหารสถานการณ์โควิด-19 (ศปก.ศบค.) และคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค.ชุดใหญ่ ยกเลิกการเดินทางเข้าประเทศแบบ Test&amp;Go ไปก่อน คงเหลือเฉพาะรูปแบบ Sandbox และมาตรการการกักตัว เนื่องจากขณะนี้พบการระบาดของโควิดสายพันธุ์โอมิครอนเพิ่ม โดยขณะนี้มีการตรวจพบผู้ติดเชื้อโอมิครอนตั้งแต่ช่วงที่เริ่มมีการระบาดแล้ว 63 ราย และรอการยืนยันอีกกว่า 20 ราย